ประกาศกรมการขนส่งทางบกประกาศกรมการขนส่งทางบกเรื่อง กำหนดลักษณะ ขนาดสีของแผ่นป้ายเลขทะเบียนรถและการแสดงแผ่นป้ายและเครื่องหมายแสดงการเสียภาษีพ.ศ. ๒๕๕๔[๑] ตามที่กรมการขนส่งทางบกได้ออกประกาศเรื่อง กำหนดลักษณะ ขนาด สีของแผ่นป้ายเลขทะเบียนสำหรับรถและการแสดงแผ่นป้ายและเครื่องหมายแสดงการเสียภาษี ลงวันที่ ๑๓ กันยายน ๒๕๔๙ไว้แล้ว นั้นโดยที่ปัจจุบันเลขรหัสแสดงประเภทรถประเภทการขนส่งไม่ประจำทางด้วยรถบรรทุกที่กำหนดไว้ตามประกาศดังกล่าวได้ใช้สำหรับจดทะเบียนรถใกล้จะหมดลงจำเป็นที่จะต้องกำหนดเลขรหัสเพื่อใช้สำหรับจดทะเบียนรถที่ใช้ในการขนส่งไม่ประจำทางด้วยรถบรรทุกเพิ่มเติมอาศัยอำนาจตามความในมาตรา ๙๐ แห่งพระราชบัญญัติการขนส่งทางบก พ.ศ. ๒๕๒๒และอนุวัตรการความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง (Greater Mekong Subregion Cross-Border Transport Agreement) อธิบดีกรมการขนส่งทางบกจึงออกประกาศไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดลักษณะ ขนาด สีของแผ่นป้ายเลขทะเบียนสำหรับรถและการแสดงแผ่นป้ายและเครื่องหมายแสดงการเสียภาษี ลงวันที่ ๑๓ กันยายน ๒๕๔๙ข้อ ๒ แผ่นป้ายเลขทะเบียนรถให้มีลักษณะ ขนาดและสี ดังนี้(๑)แผ่นป้ายเลขทะเบียนรถที่ใช้ในการขนส่งประจำทางการขนส่งไม่ประจำทางและการขนส่งโดยรถขนาดเล็ก มีขนาดกว้าง ๒๒ เซนติเมตร ยาว ๔๔เซนติเมตร มีพื้นเป็นวัสดุสะท้อนแสงสีเหลืองรายการบนแผ่นป้ายแบ่งออกเป็นสามบรรทัดบรรทัดแรกเป็นตัวอักษรคำว่า THAILAND และเลขรหัสจังหวัดบรรทัดที่สองเป็นตัวเลขรหัสแสดงประเภทรถกับหมายเลขทะเบียนรถระหว่างตัวเลขรหัสแสดงประเภทรถ กับหมายเลขทะเบียนรถมีขีดตามทางยาวคั่นกลางบรรทัดที่สามเป็นชื่อจังหวัด ตัวอักษรชื่อจังหวัดเป็นภาษาไทยและมีเครื่องหมายเป็นตัวอักษร ขส อยู่ภายในวงกลมที่มุมล่างด้านซ้ายของแผ่นป้ายในกรณีที่เป็นแผ่นป้ายเลขทะเบียนรถที่ใช้ในการขนส่งไม่ประจำทางมาตรฐาน๒ (จ) (รถตู้ชนิดพิเศษ) ให้มีลักษณะ ขนาดเช่นเดียวกับแผ่นป้ายเลขทะเบียนรถที่ใช้ในการขนส่งประจำทาง เว้นแต่พื้นเป็นวัสดุสะท้อนแสงสีขาวตัวอักษร THAILAND รหัสจังหวัด ตัวเลขรหัสแสดงประเภทรถขีดระหว่างตัวเลขรหัสแสดงประเภทรถกับหมายเลขทะเบียนรถหมายเลขทะเบียน เครื่องหมายเป็นตัวอักษร ขส อยู่ภายในวงกลมตัวอักษรชื่อจังหวัดและขอบแผ่นป้าย อัดเป็นรอยดุนนูนสีฟ้า[๒]ตัวอักษร THAILAND รหัสจังหวัด ตัวเลขรหัสแสดงประเภทรถ ขีดระหว่างตัวเลขรหัสแสดงประเภทรถกับหมายเลขทะเบียนรถหมายเลขทะเบียนรถ เครื่องหมายเป็นตัวอักษร ขส อยู่ภายในวงกลม ตัวอักษรชื่อจังหวัดและขอบแผ่นป้าย อัดเป็นรอยดุนนูนสีดำ และรายการต่าง ๆ บนแผ่นป้ายมีขนาด ดังนี้(ก) ตัวอักษร THAILAND มีขนาดสูงไม่น้อยกว่า ๒.๔ เซนติเมตร(ข) รหัสจังหวัด มีขนาดสูงไม่น้อยกว่า๒.๔ เซนติเมตร(ค) รหัสประเภทรถและหมายเลขทะเบียนรถ มีขนาดสูงไม่น้อยกว่า ๑๐ เซนติเมตร กว้างไม่น้อยกว่า ๕เซนติเมตร(ง)ขีดระหว่างตัวเลขรหัสแสดงประเภทรถกับหมายเลขทะเบียนรถ มีขนาดกว้างไม่น้อยกว่า ๑.๕เซนติเมตร ยาวไม่น้อยกว่า ๒.๕ เซนติเมตร(จ)ชื่อจังหวัดมีขนาดสูงไม่น้อยกว่า ๒.๕ เซนติเมตร(๒)แผ่นป้ายเลขทะเบียนรถที่ใช้ในการขนส่งส่วนบุคคล มีลักษณะและขนาดเป็นไปตาม (๑)แต่มีพื้นเป็นวัสดุสะท้อนแสงสีขาว(๓)[๓] เลขรหัสแสดงประเภทรถหมายเลขทะเบียนรถ และเลขรหัสจังหวัดใช้เลขอารบิค โดยหมายเลขทะเบียนรถใช้เลข๔ หลัก ตั้งแต่ลำดับหมายเลข ๐๐๐๑ ถึงหมายเลข ๙๙๙๙แล้วเริ่มต้นโดยใช้เลขรหัสแสดงประเภทรถเดิมลำดับถัดไปเลขรหัสแสดงประเภทรถแบ่งตามประเภทการขนส่งดังนี้(ก) รถโดยสารประจำทาง ใช้หมายเลขตั้งแต่๑๐ ถึง ๑๙(ข) รถขนาดเล็ก ใช้หมายเลขตั้งแต่๒๐ ถึง ๒๙(ค) รถโดยสารไม่ประจำทาง ใช้หมายเลขตั้งแต่๓๐ ถึง ๓๕(ง) รถโดยสารไม่ประจำทาง มาตรฐาน ๒ (จ)(รถตู้ชนิดพิเศษ) ใช้หมายเลขตั้งแต่๓๖ ถึง ๓๙(จ) รถโดยสารส่วนบุคคล ใช้หมายเลขตั้งแต่๔๐ ถึง ๔๙(ฉ) รถบรรทุกไม่ประจำทาง ใช้หมายเลขตั้งแต่๖๐ ถึง ๖๙ และ ๗๐ ถึง ๗๙(ช) รถบรรทุกส่วนบุคคล ใช้หมายเลขตั้งแต่๕๐ ถึง ๕๙ และ ๘๐ ถึง ๙๙ข้อ ๓การติดแผ่นป้ายเลขทะเบียนรถและเครื่องหมายแสดงการเสียภาษีให้เป็น ดังนี้(๑) แผ่นป้ายเลขทะเบียนรถให้ติดตรึงไว้ในที่ที่เห็นได้ง่ายที่ด้านหน้ารถหนึ่งแผ่นและที่ด้านท้ายรถหนึ่งแผ่น(๒)เครื่องหมายแสดงการเสียภาษี ให้ติดที่ด้านในของกระจกกันลมด้านหน้า โดยหันข้อความด้านหน้าของเครื่องหมายแสดงการเสียภาษีออกด้านนอกรถข้อ๔บรรดาแผ่นป้ายเลขทะเบียนรถตามประกาศกรมการขนส่งทางบก เรื่อง แผ่นป้ายเลขทะเบียนสำหรับรถ ลงวันที่ ๑๔ เมษายน พ.ศ. ๒๕๓๐และที่แก้ไขเพิ่มเติม ที่ยังคงเหลืออยู่ก่อนประกาศนี้ ใช้บังคับให้ใช้เป็นแผ่นป้ายเลขทะเบียนรถต่อไปได้จนกว่าจะหมดลง และให้ยังคงใช้ได้ต่อไปเว้นแต่เจ้าของรถมีความประสงค์จะขอเปลี่ยนหรือมาแจ้งดำเนินการทางทะเบียนต่อนายทะเบียนเกี่ยวกับการโอนหรือขอแก้ไขเพิ่มเติมหรือเปลี่ยนแปลงเครื่องอุปกรณ์หรือส่วนควบของรถในสาระสำคัญให้นายทะเบียนเปลี่ยนแผ่นป้ายเลขทะเบียนรถให้เป็นไปตามประกาศนี้โดยให้เจ้าของรถเสียค่าธรรมเนียมแผ่นป้ายเลขทะเบียนรถตามอัตราที่กฎหมายกำหนดข้อ ๕ประกาศนี้ให้ใช้บังคับตั้งแต่บัดนี้เป็นต้นไปประกาศ ณวันที่ ๑๐ มีนาคม พ.ศ. ๒๕๕๔เทียนโชติ จงพีร์เพียรอธิบดีกรมการขนส่งทางบกประกาศกรมการขนส่งทางบกเรื่อง กำหนดลักษณะ ขนาดสีของแผ่นป้ายเลขทะเบียนรถและการแสดงแผ่นป้ายและเครื่องหมายแสดงการเสียภาษี(ฉบับที่ ๒)พ.ศ. ๒๕๕๗[๔]ปริยานุช/ผู้จัดทำ๙ พฤษภาคม ๒๕๕๔ณัฐวดี/ตรวจ๙ พฤษภาคม ๒๕๕๔ภีราพร/เพิ่มเติม๒๘ มกราคม ๒๕๕๘[๑] ราชกิจจานุเบกษาเล่ม ๑๒๘/ตอนพิเศษ ๔๔ ง/หน้า ๕๒/๑๙ เมษายน ๒๕๕๔[๒] ข้อ ๒(๑) วรรคสาม เพิ่มโดยประกาศกรมการขนส่งทางบก เรื่องกำหนดลักษณะ ขนาด สีของแผ่นป้ายเลขทะเบียนรถและการแสดงแผ่นป้ายและเครื่องหมายแสดงการเสียภาษี(ฉบับที่ ๒)พ.ศ. ๒๕๕๗[๓] ข้อ ๒ (๓) แก้ไขเพิ่มเติมโดยประกาศกรมการขนส่งทางบกเรื่อง กำหนดลักษณะ ขนาด สีของแผ่นป้ายเลขทะเบียนรถและการแสดงแผ่นป้ายและเครื่องหมายแสดงการเสียภาษี(ฉบับที่ ๒)พ.ศ. ๒๕๕๗[๔] ราชกิจจานุเบกษาเล่ม ๑๓๑/ตอนพิเศษ ๒๕๓ ง/หน้า ๑๐/๑๕ ธันวาคม ๒๕๕๗